ཡང་ཁམས་ཞེས་པ་བསམ་གཞིག་བྱ་སྟངས་དང་གཤིས་ཀ་ལའང་འཇུག་སྟེ།ཁོ་དང་ངེད་གཉིས་སེམས་ཁམས་མཐུན་ཀྱང༌།ཁྱོད་དང་ང་གཉིས་སེམས་ཁམས་མི་མཐུན་ལྟ་བུ།དཔེར་ན་ཁོ་ནི་གསར་ལ་དགའ་བ།ང་ནི་རྙིང་སྲོལ་ལ་དུང་བ།ང་ནི་ནམ་རྒྱུན་ཁུ་སིམ་དུ་འདུག་འདོད་པ།ཁྱོད་ནི་གཞན་དང་འབྲེལ་འདྲིས་དང་ལབ་གླེང་དགའ་བ།ང་ནི་མཆོད་སྦྱིན་ལ་དུང་བ།ཁྱོད་ནི་གསོག་འཇོག་ལ་བརྩི་བ།ང་ནི་ཕྱི་མའི་དོན་གཉེར་གཙོ་བ།ཁྱོད་ནི་ཚེ་འདིའི་མིང་གྲགས་རྒྱས་སྤྲོས་གཉེར་བ།མདོར་ན་སེམས་ཅན་ལ་ཁམས་དང་མོས་པའམ་ཡང་ན་ལས་སྣང་སོ་སོར་ཡིན་པས་ཐམས་ཅད་སེམས་ཁམས་གཅིག་པར་ཡོང་མི་སྲིད་དེ།སྟོན་པས་ཇི་སྲིད་འདུ་ཤེས་ཡོད་ཀྱི་བར་དེ་སྲིད་ཐེག་པའི་གྲངས་ལ་ཐོག་མཐའ་མེད་ཅེས་གང་ཟག་སོ་སོའི་མོས་ཁམས་དང༌།ལྟ་ཚུལ།གཤིས་ཀལས་སྣང་མི་གཅིག་པ་ཤ་སྟག་འབྱུང་ཚུལ་བསྟན་པ་ཡིན།ཐ་ན་ཁྱིམ་མི་དང་གཟའ་ཚོ་ཕན་ཚུན་བར་སེམས་ཁམས་མི་མཐུན་པས་དཀའ་ངལ་དུ་མ་འཕྲད་དང་འཕྲད་བཞིན་ཡོད་པ་མངོན།